b'\n_START_ARTICLE_\nViderup slot\n_START_PARAGRAPH_\nViderup (f\xc3\xb8r 1658 dansk: Hviderup slot) er et slot i G\xc3\xa5rdst\xc3\xa5nga socken i Esl\xc3\xb6vs kommun, Sk\xc3\xa5ne. _NEWLINE_Slottet blev bygget i begyndelsen af 1600-tallet af Anna Brahe. Hovedbygningen er en ren\xc3\xa6ssancebygning p\xc3\xa5 to etager, der sammen med to enetages l\xc3\xa6nger omkranser g\xc3\xa5rdspladsen, der er \xc3\xa5ben mod nord. Slottet ligger p\xc3\xa5 en rektangul\xc3\xa6r f\xc3\xa6stnings\xc3\xb8 med brede voldgrave, som f\xc3\xa5r sit vand fra K\xc3\xa4vlinge\xc3\xa5n. Slottet er i store tr\xc3\xa6k bevaret til vor tid.\n_START_SECTION_\nHistorie\n_START_PARAGRAPH_\nI 1500-tallet havde sl\xc3\xa6gten Parsberg G\xc3\xa5rdst\xc3\xa5nge Len (senere del af Malm\xc3\xb8hus Len). Rigsr\xc3\xa5d Verner Parsberg (d\xc3\xb8d 1567) k\xc3\xb8bte i 1560-erne godset af kronen, og det blev i sl\xc3\xa6gten til Christoffer Parsberg til Hviderup og Jernit (1555\xe2\x80\x941600). _NEWLINE_I 1604 blev det solgt af Holger Jensen Ulfstand til L\xc3\xb8ber\xc3\xb8ds ejer, Steen Maltesen Sehested. Hans enke, Anna Brahe (1576-1635), byggede slottet 1617-23, og efterfulgtes som ejer af sin s\xc3\xb8sters\xc3\xb8n Henrik Ramel den yngre p\xc3\xa5 B\xc3\xa6kkeskov og L\xc3\xb8ber\xc3\xb8d, i hvis sl\xc3\xa6gt, der siden naturaliseredes som svensk adel, ejendommen forblev.'